Page:Welsh Medieval Law.djvu/123

 paỽb o honunt ỽynteu a ỽyr y le. Pengỽaſtra- ỽt bıeu koeſſeu pop eıdon alather yny gegín. ahalen arodır ıdaỽ gantunt. Ran deu ỽꝛ a geıff o aryant ygỽaſtrodyon. Ef bıeu hen gyfrỽyeu amỽs ybꝛenhín ae hen ffrỽyneu. Pengỽaſtraỽt argỽaſtrodyon gantaỽ agaf- fant yr ebolyon gỽyllt a del yr bꝛenhín otra- yan anreıth. Ef bıeu eſtynnu pop march a rotho y bꝛenhín. achebyſtyr adyry ynteu gan pop march. ac ynteu ageıff pedeır keínhaỽc o pop march eıthyr trı. y march arother yr effeırat teulu. ar march arother yr ygnat llys. ar march arother yr croeſſaneıt. kanys rỽymaỽ troet ygebyſtyr awneır ỽꝛth ydỽy geıll. ac uelly yrodır. Ef ageıff lloneıt y lleſtyr yd yffo y bꝛenhín ohonaỽ ygan ydıſteín. ar eıl ygan y penteulu. ar trydyd ygan yvꝛen- hínes. Ytır ageıff yn ryd. a march bıtoſſeb ageıff ygan y bꝛenhín. a dỽy ran ıdaỽ oꝛ e- bꝛan. lle y pengỽaſtraỽt ar gỽaſtrodyon ỵ gantaỽ yỽ ygoloſyn neſſaf yr bꝛenhín. Pen- gỽaſtraỽt bıeu rannu yr yſtableu ac ebꝛaneu ymeırch. Tꝛayan dırỽy achamlỽꝛỽ ygỽaſt- rodyon ageıff ef. Ef bıeu capaneu y bꝛenhın oꝛbyd crỽyn ỽꝛthunt. ae yſpardỽneu oꝛ bydant